включително придобиване на дълготрайни активи;
 iii)
 действия, насочени към подобряване на предлагането на пазара, включително придобиване на дълготрайни активи, както и дейности по насърчаване и комуникация, различни от насърчителните и комуникационните дейности по точка vi);
 iv)
 научноизследователска дейност и експериментално производство, включително придобиване на дълготрайни активи;
 v)
 действия за обучение, различни от обучението по точка vi), и действия, които имат за цел да насърчават достъпа до консултантски услуги;
 vi)
 всеки един от шестте инструмента за предотвратяване и управление на кризи, изброени в букви а)—е) от член 103в, параграф 2, първа алинея от Регламент (ЕО) No 1234/2007;
 vii)
 екологични действия, посочени в член 103в, параграф 3 от Регламент (ЕО) No 1234/2007, включително придобиване на дълготрайни активи;
 viii)
 други действия, включително придобиване на дълготрайни активи, различни от посочените в точки i)—iv) и vii), които отговарят на една или повече от целите, посочени в член 103в, параграф 1 от Регламент (ЕО) No 1234/2007;
 з)
 „действие“ означава специфична дейност или инструмент за постигането на конкретна оперативна цел, която допринася за постигането на една или повече от целите, посочени в член 103в, параграф 1 от Регламент (ЕО) No 1234/2007;
 и)
 „вторичен продукт“ означава продукт, получен при подготвянето на плодове или зеленчуци, който има положителна икономическа стойност, но не е основното предназначение;
 й)
 „подготвяне“ означава подготвителни действия, като например почистване, нарязване, обелване, подрязване и изсушаване на плодове и зеленчуци, без да ги превръщат в преработени плодове и зеленчуци;
 к)
 „междубраншова основа“, както е посочено в член 103г, параграф 3, буква б) от Регламент (ЕО) No 1234/2007, означава една или повече от дейностите, описани в член 123, параграф 3, буква в) от Регламент (ЕО) No 1234/2007, одобрени от държавата-членка и съвместно управлявани от организация на производители или асоциация на организации на производители и най-малко един друг участник във веригата за преработка и/или дистрибуция на храни;
 л)
 „базов показател“ означава показател, който отразява състояние или тенденция, съществуващи в началото на програмния период, и може да даде полезна информация:
 i)
 при анализа на първоначалното състояние с цел установяване на национална стратегия за устойчиви оперативни програми или оперативна програма;
 ii)
 като референция, спрямо която могат да бъдат оценени резултатите и въздействието на национална стратегия или оперативна програма; и/или
 iii)
 при тълкуването на резултатите и въздействието на национална стратегия или оперативна програма.
 2. Държавите-членки определят съответните юридически субекти на своята територия, които трябва да отговарят на член 125б от Регламент (ЕО) No 1234/2007, с оглед на своите национални правни и административни структури. Те могат да приемат допълнителни правила относно признаването на организациите на производители и, когато е уместно, установяват също така разпоредби относно ясно обособените части от юридически субекти за целите на прилагане на член 125б от Регламент (ЕО) No 1234/2007.
 Раздел 2
 Изисквания, приложими към организациите на производители
 Член 20
 Продуктов обхват
 1. Държавите-членки признават организациите на производители съгласно член 125б от Регламент (ЕО) No 1234/2007 по отношение на продукта или групата продукти, посочени в заявлението за признаване, при спазване на решенията, взети по силата на член 125б, параграф 1, буква в) от посочения регламент.
 2. Държавите-членки признават организациите на